
న్యూఢిల్లీ : అధిక మొత్తంలో ఫీజులను వసూలు చేసిన ప్రైవేటు పాఠశాలలకు ఢిల్లీ ముఖ్యమంత్రి అరవింద్ కేజ్రీవాల్ గట్టి హెచ్చరిక చేశారు. తమ ప్రభుత్వం పాఠశాలల విషయంలో జోక్యం చేసుకోవాలని అనుకోవడం లేదని, కానీ అవసరమైతే వాటిని క్రమశిక్షణలో పెడతామని చెప్పారు.ప్రైవేటు పాఠశాలల యాజమాన్యాలు విద్యార్థుల తల్లిదండ్రుల నుంచి పెద్ద మొత్తంలో వసూలు చేసినట్లు జస్టిస్ అనిల్ దేవ్ సింగ్ నేతృత్వంలోని కమిటీ నిర్థారించింది. 6వ వేతన సవరణ సంఘం సిఫారసులను అమలు చేస్తామంటూ భారీ ఫీజులను వసూలు చేస్తున్నాయని గుర్తించింది. దీనిపై ప్రభుత్వం స్పందిస్తూ నిర్దేశిత మొత్తం కన్నా ఎక్కువగా వసూలు చేసిన సొమ్మును తిరిగి ఇచ్చేయాలని, రెండు వారాల్లోగా స్పందించకపోతే, 449 ప్రైవేటు పాఠశాలలను స్వాధీనం చేసుకుంటామని హెచ్చరించింది.కేజ్రీవాల్ మాట్లాడుతూ కొన్ని ప్రైవేటు స్కూళ్ళు బాగా పని చేస్తున్నాయన్నారు. కమిటీ సిఫారసులను అమలు చేయకపోతే, చివరి ప్రయత్నంగా వాటిని స్వాధీనం చేసుకుంటామన్నారు. అలాంటి పరిస్థితి రాకూడదనుకుంటున్నానని, సిఫారసులను అమలు చేయాలన్న సందేశాన్ని పాఠశాలల యాజమాన్యాలకు ఇవ్వాలనుకుంటున్నానని చెప్పారు.ఢిల్లీ ఉప ముఖ్యమంత్రి మనీశ్ శిశోడియా మాట్లాడుతూ ప్రైవేటు పాఠశాలలకు నాలుగు రోజుల క్రితం షో కాజ్ నోటీసులను జారీ చేసినట్లు తెలిపారు. రెండు వారాల్లోగా స్పందించాలని కోరినట్లు పేర్కొన్నారు. గత ప్రభుత్వాల మాదిరిగా తమ ప్రభుత్వం ఈ పాఠశాలలు విద్యార్థులను జలగల్లా పీల్చుకునేందుకు అవకాశం ఇవ్వబోమన్నారు. గత ప్రభుత్వాల్లో రాజకీయ నేతలతో ప్రైవేటు స్కూళ్ళ యాజమాన్యాలు చేతులు కలిపేవని ఆరోపించారు.

newdhilly : adhika mottamlo pheejulanu vasulu chesina praivetu paatasaalalaku dhilli mukhyamantri aravind kejrival gatti hecharika chesaru. tama prabhutvam paatasaalala vishayamlo jokyam chesukovalani anukovadam ledani, cony avasaramaite vaatini kramasikshanalo pedatamani cheppaaru.praivetu paatasaalala yajamanyalu vidyaarthula tallidandrula nunchi pedda mottamlo vasulu chesinatlu justis anil dev sing netrutvamloni commity nirthaarinchindi. 6va vetana savarana sangham siphaarasulanu amalu chestamantu bhari pheejulanu vasulu chestunnayani gurtinchindi. deenipai prabhutvam spandistuu nirdesita mottam kanna ekkuvagaa vasulu chesina sommunu tirigi icheyaalani, rendu vaaraallogaa spandinchakapothe, 449 praivetu paatasaalalanu swaadheenam chesukuntamani heccharinchindi.kejrival maatlaadutuu konni praivetu skoollu baga pani chestunnayannaru. commity siphaarasulanu amalu cheyakapothe, chivari prayatnamgaa vaatini swaadheenam chesukuntamannaru. alanti paristhiti raakuudadanukuntunnaanana, siphaarasulanu amalu cheyalanna sandesaanni paatasaalala yaajamaanyaalaku ivvaalanukuntunnaana cheppaaru.dhilli upa mukhyamantri maneesh sisodia maatlaadutuu praivetu paatasaalalaku naalugu rojula kritam sho kaj notisulanu jaarii chesinatlu telipaaru. rendu vaaraallogaa spandinchaalani korinatlu perkonnaru. gatha prabhutvaala maadirigaa tama prabhutvam ee paatasaalalu vidyaarthulanu jalagalla peelchukunenduku avakaasam ivvabomannaru. gatha prabhutvaallo rajakeeya nethalatho praivetu skoolla yajamanyalu chetulu kalipevani aaropinchaaru.